അമേരിക്കയിലെ ഒരു പോസ്റ്റ് ഓഫീസ് ഇനി മുതല് അറിയപ്പെടുക ഈ ഇന്ത്യക്കാരന്റെ പേരില്, കാരണം അമേരിക്കയിലെ ഒരു പോസ്റ്റ് ഓഫീസ് ഇനി മുതല് ഒരു ഇന്ത്യക്കാരന്റെ പേരില് അറിയപ്പെടും. പടിഞ്ഞാറന് ഹ്യൂസ്റ്റണിലെ പോസ്റ്റ് ഓഫീസാണ് ഇനി മുതല് ഇന്ത്യന്അമേരിക്കന് പൊലീസ് ഓഫീസര് സന്ദീപ് സിംഗ് ധലിവാളിന്റെ പേരില് അറിയപ്പെടാന് പോകുന്നത്. 2019 ല് ആക്രമണത്തില് കൊല്ലപ്പെട്ട അദ്ദേഹത്തിനോടുള്ള ബഹുമാനാര്ത്ഥമാണ് യുണൈറ്റഡ് സ്റ്റേറ്റ്സ് പോസ്റ്റല് സര്വീസസ് യുഎസ്പിഎസ് പോസ്റ്റ് ഓഫീസിന് അദ്ദേഹത്തിന്റെ പേര് നല്കിയത്. ചൊവ്വാഴ്ച നടന്ന അനുസ്മരണ ചടങ്ങില് ലിസി ഫ്ലെച്ചര് എന്ന കോണ്ഗ്രസ് നേതാവ് നഗരത്തിലെ 315 അഡിക്സ് ഹോവല് റോഡില് സ്ഥിതിചെയ്യുന്ന പോസ്റ്റ് ഓഫീസ് അദ്ദേഹത്തിനായി സമര്പ്പിച്ചു. ടെക്സസില് ട്രാഫിക് ഡ്യൂട്ടിയിലായിരുന്നു അദ്ദേഹം പിന്നില് നിന്ന് നിരവധി തവണ വെടിയേറ്റ ശേഷം മരണപ്പെടുകയായിരുന്നു. അദ്ദേഹത്തിന്റെ മരണം ലോകത്തെ മുഴുവന് ഞെട്ടിക്കുകയും ലോകവ്യാപകമായി അപലപിക്കപ്പെടുകയും ചെയ്തിരുന്നു. ടെക്സാന് നഗരത്തില് ഡെപ്യൂട്ടി പദവിയിലെത്തിയ ആദ്യ ഇന്ത്യന്അമേരിക്കക്കാരനാണ് സന്ദീപ്. അതുമാത്രമല്ല, തലപ്പാവ് ധരിക്കാനും, താടി വളര്ത്താനും അനുമതി കിട്ടിയ അമേരിക്കയിലെ ആദ്യത്തെ സിഖ് പൊലീസ് ഉദ്യോഗസ്ഥന് കൂടിയാണ് അദ്ദേഹം. 2009 ലാണ് അദ്ദേഹം ആദ്യമായി ഒരു ഡിറ്റന്ഷന് ഓഫീസറായി ഏജന്സിയില് ചേര്ന്നത്. പിന്നീട് അദ്ദേഹം ഹാരിസ് കൗണ്ടിയിലെ ഒരു പട്രോള് ഡെപ്യൂട്ടി ഉദ്യോഗസ്ഥനായി തീര്ന്നു. ധലിവാളിന്റെ സേവനം, ത്യാഗം, എന്നിവയുടെ നിതാന്തമായ ഒരു ഓര്മ്മപ്പെടുത്തലായിരിക്കും ഇതെന്ന് അനുസ്മരണ ചടങ്ങില് പങ്കെടുത്ത ഹാരിസ് കൗണ്ടി ഷെരീഫ് എഡ് ഗോണ്സാലസ് പറഞ്ഞു. എണ്ണമറ്റ ജീവിതങ്ങളെ സ്പര്ശിച്ച പ്രതിബദ്ധതയുള്ള ഒരു പൊതുപ്രവര്ത്തകനെ ആദരിച്ചതിന് കോണ്ഗ്രസുകാരി ഫ്ലെച്ചറിനും മുഴുവന് ടെക്സാസ് പ്രതിനിധി സംഘത്തിനും ഞങ്ങള് നന്ദി പറയുന്നു. അയല്ക്കാരെ സ്നേഹിക്കാന് എല്ലാവരെയും പ്രചോദിപ്പിച്ച ഒരു യഥാര്ത്ഥ നായകനാണ് അദ്ദേഹം ഗോണ്സാലസ് പറഞ്ഞു. എന്നാല്, സന്ദീപിനെ ആദരിക്കുന്നത് ഇതാദ്യമായല്ല. അദ്ദേഹത്തിന്റെ മരണത്തിന് ഒരു വര്ഷത്തിനുശേഷം, ഹൈവേ 249 ന് സമീപമുള്ള ബെല്റ്റ്വേ 8 ന്റെ ഒരു ഭാഗത്തിന് ബഹുമാനാര്ത്ഥം അദ്ദേഹത്തിന്റെ പേരുനല്കിയിരുന്നു. അതേസമയം, പോസ്റ്റ് ഓഫീസിന് വ്യക്തികളുടെ പേര് നല്കുന്നത് ഒരു സാധാരണ സംഭവമല്ലെന്നും, അത് തെരഞ്ഞെടുത്ത ചുരുക്കം ചിലര്ക്ക് മാത്രം ലഭിക്കുന്ന ഭാഗ്യമാണെന്നും യുഎസ് പോസ്റ്റല് സര്വീസ് ജില്ലാ ഡയറക്ടര് ജൂലി വില്ബര്ട്ട് പറഞ്ഞു. ആകെയുള്ള 31,000 ത്തിലധികം തപാല് ഓഫീസുകളില് ഒരു വ്യക്തിയുടെ ബഹുമാനാര്ത്ഥം സമര്പ്പിക്കപ്പെട്ടത് 900 ല് താഴെ മാത്രമേയുള്ളൂ വില്ബര്ട്ട് പറഞ്ഞു.